اللہ رکھا خان

استاد اللہ رکھا خان (پیدائش: 1932ء — وفات: 27 جنوری 1991ء) پاکستان سے تعلق رکھنے والے برصغیر ہند و پاک کے نامور سارنگی نواز تھے۔

 حالات زندگی 
اللہ رکھا خان 1932ء کو گاؤں مظفر، سیالکوٹ، برطانوی ہندوستان (موجودہ پاکستان) میں پیدا ہوئے۔ بچپن ہی میں وہ امرتسر چلے گئے جہاں انھوں نے اپنے والد استاد لال دین سے سارنگی بجانی سیکھی بعد ازاں انھوں نے استاد احمدی خان، استاد اللہ دیا خان اور استاد نتھو خان جیسے اساتذہ سے بھی استفادہ کیا۔ انھیں ایک مرتبہ قائداعظم کے سامنے بھی سارنگی بجانے کا اعزاز حاصل ہوا تھا۔ 1948ء میں وہ پاکستان آ گئے اور ریڈیو پاکستان سے وابستہ ہو گئے۔ص 886، پاکستان کرونیکل، عقیل عباس جعفری، ورثہ / فضلی سنز، کراچی، 2010ء

 اعزازات 
حکومت پاکستان نے استاد اللہ رکھا خان کی فنی خدمات کے اعتراف کے طور پر انھیں14 اگست 1995ء کو بعد از مرگ صدارتی تمغا برائے حسن کارکردگی عطا کیا۔

 وفات 
استاد اللہ رکھا خان 27 جنوری 1991ء میں وفات پاگئے۔

 حوالہ جات 

زمرہ:1932ء کی پیدائشیں
زمرہ:1991ء کی وفیات
زمرہ:امرتسر کی شخصیات
زمرہ:پاکستانی فنکار
زمرہ:پاکستانی مسلم شخصیات
زمرہ:ضلع سیالکوٹ کی شخصیات
زمرہ:تمغائے حسن کارکردگی وصول کنندگان